ועדת הכלכלה, כנסת 20, פרוטוקול מספר 404, 2017-01-09 09:30

איתן כבל: בוקר טוב, גברתי מנהלת הוועדה, יועצות משפטיות, רשמת, וכמובן הדובר עם האימפריה החדשה שנבנתה לו, חברי כנסת, אורחים נכבדים, ברשותכם אני רוצה קודם כול מכאן בשם כולם לשלוח מכאן תנחומים מעומק הלב למשפחות הנרצחות והנרצח.

איתן כבל: אני מדבר ואני אומר את זה בהתרגשות רבה.

איתן כבל: כולנו היינו עסוקים, בוודאי הפוליטיקאים שבינינו, בכל הסיפור של ראש הממשלה-מוזס, ופתאום בשנייה יש משב שמשנה לך את החיים, את הרגע, מהקצה אל הקצה, עם הטרגדיה הנוראה הזאת.

איתן כבל: כמובן זו גם הזדמנות לשלוח החלמה מהירה לפצועים.

איתן כבל: אני עושה זאת בשם כולנו.

איתן כבל: באמת שרק נדע בשורות טובות, אמן.

איתן כבל: תודה.

איתן כבל: אנחנו במעבר חד עוברים לנושא שעל סדר יומנו.

איתן כבל: הצעת חוק התקשורת (תיקוני חקיקה – שידורי ספורט והפצת שידורים באינטרנט), התשע"ז-2016, דיון בעניין שיתוף תכנים בנושאי ספורט (סעיפים 28(6), 28(13), 28(14) ו-29 עד 31 מהצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2016 ו-2017), התשע"ז-2016.

איתן כבל: ברשות

איתן כבל: כם אני רוצה לעשות קצת סדר בעניין, כי פתאום קלטתי שיש רעשי רקע שמפריעים לי מאוד ואני רוצה לשים אותם כאן.

איתן כבל: אני רוצה להזכיר שהממשלה הניחה על סדר-יומה של הכנסת הצעה במסגרת חוק ההסדרים.

איתן כבל: היתה סדרה של הצעות בעולם התקשורת והיא הניחה גם את ההצעה הזאת.

איתן כבל: אני מזכיר לכם שהתקיימו כאן דיונים מדיונים שונים ועמוקים, ויכוחים.

איתן כבל: יותר מכך, אני אזכיר לכם שבדיון האחרון שבו החלטתי על הפיצול, וזה כבר היה פיצול של מתווה שונה מהמתווה המקורי שהונח על-ידי האוצר ומשרד התקשורת – דרך אגב, המתווה המקורי הוא על בסיס דוח פילבר.

איתן כבל: כדאי שנדע במה דברים אמורים – יתרה מכך, אמרתי בדיון ההוא, כשהחלטתי להביא בפני החברים את הפיצול, אני רוצה להזכיר, אמרתי שהבעיה שלי שהמודל שיצרנו הוא נראה בעיני, אבל היה חסר לי המשהו הזה שההחלטה שלנו לא תייצר רק צד אחד במשוואה, שהיא נותנת רוח גבית רק לצד אחד במשוואה.

איתן כבל: זה מה שהיה חסר לי לאורך כל הדרך, ואני רוצה להזכיר לכם את זה.

איתן כבל: התייעצתי והצלחתי, לשיטתי לפחות, למצוא את המשהו הזה שמעמיד את התמונה במקום הגון והוגן לכל הצדדים.

איתן כבל: אלא שפתאום כולם נזכרו.

איתן כבל: מנכ"ל משרד התקשורת פתאום נזכר שיש לו עניין בנושא, ולמרות שזה חלק מדוח פילבר הוא מבקש להקים ועדה חדשה.

איתן כבל: שי באב"ד חברי – אני מוכן לקבל את זה, וגם כן לקבל את זה באופן מוגבל, והוא באמת חבר שלי.

איתן כבל: אני אומר זאת לפרוטוקול כדי שהדברים יהיו ברורים – בעניין הזה הוא ביקש ממני לא להצביע כי "טרם הספיקותי לעיין", רק שההצעה הזאת, אני רוצה להזכיר כולם - - -

<אתי בנדלר: במה לעיין?

איתן כבל: בהצעה שכבר מונחת מה-25 בדצמבר כמדומני.

איתן כבל: גברתי, תקני אותי אם אני טועה.

<לאה ורון: אדוני צודק.

יעקב פרי: איתן, על איזה הצעה אתה מדבר, על ה-75 יום?

איתן כבל: כן.

איתן כבל: מה שדנו בה.

איתן כבל: תיכף אני אתייחס לזה.

איתן כבל: פתאום מועצת הכבלים והלוויין, נהייתם שליחי מצווה, שדרים, פתאום כולם בעלי עניין.

איתן כבל: ואני תוהה מה קרה.

איתן כבל: מי מושך פה?

איתן כבל: המשימה שלנו היא להוציא את התוצאה הטובה ביותר עבור הציבור.

איתן כבל: כל מי שפוגע, כל מי שמעכב, כל מי שמונע את זה, אני אומר זאת כאן.

איתן כבל: נכון לרגע זה ההליך מתעכב, והשחקנים בשוק חושבים שהם מצאו פה פראיירים.

איתן כבל: אני אומר את זה לכל השחקנים, אני לא בעד חברה א' ולא בעד חברה ב'.

איתן כבל: אתם לא מעניינים אותי, "במחילה" כמו שאצלנו אומרים בבית הכנסת.

איתן כבל: יש שלב שבו אם אנחנו, חברי הכנסת, רואים שהמהלכים, חבר הכנסת קיש, לא מקדמים את טובת הציבור, אנחנו צריכים לבוא ולהגיד את זה.

איתן כבל: לכן אני אגיד מה ההצעה:

איתן כבל: אנחנו נקיים כאן את השיח ואני מודיע לכם שבדיון הבא יהיו הצבעות.

איתן כבל: ההצעה שרובנו, אם לא כולנו, אני רוצה להזכיר לפרי ולחברים, התכווננו מאחוריה, דיברה על מצב של התמחרות של שלושה חודשים בין הגופים.

איתן כבל: אמרנו שחודש לפני אם הם רואים שהם לא מצליחים - - -

יעקב פרי: אז בורר.

איתן כבל: הם בוחרים בורר ביניהם.

איתן כבל: אם הבורר לא מצליח לתת את המענה המוסכם - - -

יואב קיש: לא, אם הם לא מצליחים להגיע להסכמה על בורר.

איתן כבל: זה על הבורר וגם אחרי.

איתן כבל: אתם זוכרים את הוויכוחים?

איתן כבל: בסוף אמרנו: אוקיי, מועצת הכבלים והלוויין, על-פי אמות מידה שיובאו לאישור ועדת הכלכלה, תבחר רשימה של מומחים, שנדע מבעוד מועד, שלא יהיה מצב שבאותו רגע מישהו יגיד: מישהו קימבן וסידר לי מומחה באותו רגע.

יעקב פרי: יש לה 30 יום.

יעקב פרי: יש לה 30 יום.

יעקב פרי: זו הנקודה שהיתה חסרה לי בפעם הקודמת.

יעקב פרי: הבורר מוציא את החלטתו.

יעקב פרי: הרי מה היה העניין?

יעקב פרי: אם עולה לשידור אחרי 30 יום או לא עולה לשידור אחרי 30 יום.

יעקב פרי: אתם זוכרים את הוויכוח?

יעקב פרי: מה היה חסר לי?

יעקב פרי: על-פי איזו אמת מידה - -

יעקב פרי: נקבע את המחיר.

איתן כבל: - - נקבע את המחיר.

איתן כבל: זה היה חסר לי.

איתן כבל: התלבטתי, ישבתי עם האוצר ועם אחרים, ואני רואה את הדבר בצורה הבאה: אמת המידה תהיה מה שקבע הבורר.

איתן כבל: אם אחד הצדדים יחליט ללכת לבית המשפט, ילך לבית המשפט, אבל יש אמת מידה שהיא אובייקטיבית, שאף אחד מהצדדים לא יכול להגיד שהיא נקבעה או הוטלה לפתחו, יחליט בית המשפט כל החלטה, וההחלטה תתפוס רטרואקטיבית, אבל היא כבר תתפוס, פרי, על אמת המידה שהבורר קבע.

יעקב פרי: רק שאתה צריך להוסיף שאם הם לא מחליטים בסופו של דבר על הבורר, הם לא יכולים שלושה חודשים לפנות - - -

איתן כבל: ברור.

איתן כבל: זה כתוב.

איתן כבל: חד-משמעית.

איתן כבל: זאת אומרת, אני חושב שמנקודת המבט שלנו יש כאן סיפור דרך הגון.

איתן כבל: הוא לא משחק לשום צד.

איתן כבל: הוא לא דוחף צד אחד.

איתן כבל: הוא עושה שכל בתוך התהליך הזה.

איתן כבל: היתרון הוא שלא כולם צריכים לצאת מרוצים מהתהליך, אלא שיש בו שכל והוא לא משרת אינטרס כזה או אחר.

איתן כבל: מי שאומרים עליו שאין לו אינטרס לסגור מצד כזה או אחר, יש אמת מידה.

איתן כבל: זה מה שהיה חסר לי, חבר הכנסת קיש, גם בפעם הקודמת, את אותה אמת מידה שאני לא יכול להגיד: אוקיי, ימשיך על-פי המחיר הזה או המחיר ההוא.

יואב קיש: היא תהיה מתווה הביניים אם יש ערעור לבית המשפט.

יואב קיש: אם יש הסכמה, יש הסכמה.

יואב קיש: אם לא, זה מתווה הביניים.

איתן כבל: בדיוק.

איתן כבל: אז יש רטרואקטיביות.

יואב קיש: אם בית המשפט פוסק אחרת.

יעקב פרי: חשוב גם להגיד שזה חל על כל הפלטפורמות של השידור, כלומר, הוט, יס, פרטנר, סלקום.

איתן כבל: לגמרי.

יואב קיש: ברשותך, דבר אחד חשוב לי.

יואב קיש: קודם כול, נותנים את האפשרות שהצדדים יגיעו להסכמה לבד, וזה מאוד חשוב, ולזה יש לצורך העניין שלושה חודשים, כשכבר בחודש האחרון מתחילים להיערך בבחירת בורר מוסכם.

יואב קיש: ואם לא, צריך לראות שנגמרו השלושה חודשים יש בורר מוסכם שבמקביל לתהליך שלהם להגיע להסכמה יש תהליך של מועצת הכבלים והלוויין.

יואב קיש: זאת אומרת, במקרה שאין הסכמה אחרי שלושה חודשים נקבע הבורר, בין אם על ידם בהסכמה או בין אם על-ידי מועצת הכבלים.

יואב קיש: איפה הבעיה הנוספת?

יואב קיש: אתה אומר: אני נותן לבורר חודש לצאת עם החלטה.

יואב קיש: אחרי חודש יבוא הבורר ויגיד: שמע, חודש לא מספיק לי.

יואב קיש: אתה צריך שפה לא יהיה לך - - -

איתן כבל: אני מבין מה שאתה אומר, אפשר לבנות - - -

יואב קיש: המסר לתפיסתי הוא שהתחיל המשא-ומתן, יודעים הצדדים שבתוך ארבעה חודשים יש מתווה, נקודה.

יואב קיש: האם הוא יהיה מוסכם, לא מוסכם, זו כבר שאלה אחרת, אבל בתוך ארבעה חודשים אפשר לעלות לאוויר והאזרחים יזכו לשירות.

איתן כבל: מאה אחוז.

איתן כבל: ברשותכם, אני אשמח לקבל התייחסויות.

איתן כבל: יעקב פרי.

יעקב פרי: בעיקרון ההסדר נראה לי, אני רק רוצה להבטיח שאנחנו מבטיחים שאין בלעדיות.

יעקב פרי: הבעיה היום שהמועצה אוסרת על בלעדיות בשידורי ספורט כשבפועל יש בלעדיות.

יעקב פרי: אני מקווה שההסדר הזה יהיה מקובל על הצדדים.

איתן כבל: זה צריך קודם כול להיות מקובל עלינו.

יעקב פרי: עלי בגדול הוא מקובל.

יעקב פרי: צריך תיקון פה, תיקון שם.

יואב קיש: הבסיס של ההסדר מונע בלעדיות.

יואב קיש: זה צריך להבין.

יואב קיש: אם השוק התנהל עד היום בבלעדיות, ובגלל זה המחירים היו כמו שהם היו, אנחנו אומרים "אין יותר בלעדיות", ומנסים כמה שפחות להתערב אבל במנגנון התשלום.

יואב קיש: ההחלטה העקרונית שהכנסת לוקחת, וזו אמירה חשובה, שאין יותר בלעדיות וכל אחד בסופו של דבר יהיה זכאי לשדר.

איתן כבל: יש כאן שני אלמנטים שאנחנו אומרים בצורה ברורה: אין יותר בלעדיות, ובצדק, וחברי הכנסת, חלקם לפחות, אמרו: אסור לנו להתערב בתוך התהליך, גם פה אין התערבות כזאת.

יואב קיש: מינימום שבמינימום.

איתן כבל: מינימום התערבות.

איתן כבל: אנחנו קובעים מנגנונים.

יעקב פרי: במתווה הזה אני יודע שיהיו יותר מרוצים, אבל אין ספק שהוא מתווה מרוכך.

יעקב פרי: ובמתווה מרוכך, כל אחד בסופו של דבר, חלק יחשבו שירוויחו יותר, חלק ירוויחו פחות, אבל אני חושב שהוא מאוזן.

איתן כבל: בדיוק.

איתן כבל: הוא מייצר את האיזון הנדרש לטעמי.

איתן כבל: ואני שוב חוזר ואומר לכם שזה דומה למתווה הקודם, חבר הכנסת יונה שנכנס עכשיו.

איתן כבל: מה שהיה חסר לי אז, כפי שאמרתי לכם, זה העניין שהרגשתי שאני תופס צד בהחלטה אז, שהיא כאילו משרתת את אחד הצדדים, שאני לא יודע מי.

איתן כבל: היא שירתה רק את אחד הצדדים, וזה לא היה הגון ולא הוגן מצדנו.

רועי פולקמן: רק הערה.

רועי פולקמן: דיברנו על זה, כמובן הסוגיה של המפעלים שמוחרגת כרגע מהשיח הזה.

איתן כבל: אנחנו לא עוסקים בזה בשלב הזה.

רועי פולקמן: אבל היא מהותית.

איתן כבל: היא מהותית.

<אסף וסרצוג: היא מהותית לבלעדיות.

איתן כבל: סליחה, חברים יקרים.

איתן כבל: תודה רבה שהתעוררת, וסרצוג.

רועי פולקמן: איתן, התוצאה הסופית שאנחנו רוצים זה הרי תחרות בשוק הרב ערוצים.

רועי פולקמן: אין ספק שהעניין הזה מהותי, כי שם נמצאת הרבה מהתחרות.

איתן כבל: אין ספק.

איתן כבל: פולקמן, זה מן הקל - - -

יואב קיש: זה על הערוצים.

יואב קיש: אנחנו בשיח על הערוצים.

איתן כבל: בדיוק.

איתן כבל: זה מן הקל אל הכבד.

יעקב פרי: איתן, אין ספק שלנושא המפעלים, הנושא של הבלעדיות הוא מאוד מהותי.

איתן כבל: נכון.

איתן כבל: אני רוצה רק להזכיר שהיתה זעקה גדולה, אני לא יודע עד כמה היא מוצדקת, אבל היתה.

איתן כבל: לא יכולנו, גם כחברי כנסת, להתעלם ממה שזהבי וכל האחרים אמרו לגבי ההשלכות שעלולות להיות אם המתווה, כפי שהוצג בתחילת הדרך, היה מתקבל בעניין המפעלים.

איתן כבל: ולכן אנחנו כאן נקיים את הדיון, אני מקווה שנצליח למצוא את הדרך הנכונה איך לתת לזה מענה.

איתן כבל: אני בטוח, ולמדנו את זה בטיפול בחוק ההסדרים שבשיח משותף אנחנו יודעים להגיע לנקודות הנכונות.

<חגי נצר: אני עורך-דין מטעם יורוספורט.

<חגי נצר: ראשית, אנחנו כמובן מסכימים עם האמירה בפתיחה שהמטרה של החוק היא טובת הציבור.

<חגי נצר: עם זאת, יש לנו בעיה.

<חגי נצר: אנחנו סבורים שבמתכונת הנוכחית החוק לרעת הציבור, החוק מעקר תחרות.

<חגי נצר: אני אסביר במה מדובר.

<חגי נצר: למשל יורוספורט שהיא גם בכובע של ערוץ ספורט - - -

איתן כבל: יש לי הצעה לך, תציע הצעה שמייצרת תחרות.

<חגי נצר: רק שנייה.

איתן כבל: אצלנו בשכונה אומרים "כפרה עליך".

<חגי נצר: אתה רוצה שאני אציע הצעת חוק, אני אביא.

איתן כבל: שנייה.

איתן כבל: כבר דנו, כבר שמענו את העניין הזה.

איתן כבל: אתה מייצג אינטרס לגיטימי.

איתן כבל: כשאתה בא עכשיו ואומר לי: תשמע, אנחנו מודאגים.

איתן כבל: הפלטפורמות מודאגות מרעת הציבור, אנחנו לא מוכנים בשום פנים ואופן שהציבור יידפק מהמהלך הזה.

איתן כבל: אני אומר: אוקיי, אדוני יציע לי הצעה.

איתן כבל: אני מתחייב שאם זאת הצעה שמייצרת תחרות, יעקב פרי, רועי פולקמן נבוא ונגיד: סליחה, איך לא חשבנו על זה?

איתן כבל: אני לא אומר את זה בציניות.

איתן כבל: אולי זה נשמע ציני, כי זה מה שהסיטואציה מייצרת.

<חגי נצר: ברשותך, הייתי מבקש להציג את הדברים בצורה סדורה, אחר-כך בשמחה אני אעלה הצעות.

<חגי נצר: אני אביא דוגמה, יורוספורט, שהיא גם בעלת ערוץ, אבל גם מפיקה של ערוץ, קנתה את הזכויות לשידורי האולימפיאדה ב-מיליארד ו-300,000 דולר.

<חגי נצר: לא זו בלבד, מכריחים אותה גם חלק מזה לשדר במה שנקרא "שעות פתוחות".

<חגי נצר: זה קיים גם בארץ.

<חגי נצר: הציבור מהבחינה הזאת, כשיש אירועים חשובים, משדרים להם את זה בפייסבוק.

<חגי נצר: עכשיו נשארו לנו טופינים, נשאר לנו האתלטיקה, 100, 200, 800 מטר, כל מיני דברים כאלה.

<חגי נצר: עכשיו באים ואומרים לנו - - -

איתן כבל: אני אוהב הכי הרבה 400.

<חגי נצר: 400, משוכות, הכול טוב ויפה.

<חגי נצר: עכשיו אומרים לנו: רבותי, את מה שיש לכם, את הטופינים, את הדבר הטוב, עכשיו תמכרו לצ'רלטון, לערוץ ספורט מתחרה.

<חגי נצר: לכולם יהיה – קומוניזם.

<חגי נצר: מה תהיה התוצאה?

איתן כבל: אני לא מציע לך לדבר נגד הקומוניזם אחרי ההתקרבות של פוטין וטראמפ, זה לא בהכרח יכול לעזור לך עכשיו.

<אדר זהבי: גם פוטין לא העז לעשות את זה.

איתן כבל: זהבי, תזכור שיש לי זיכרון טוב ואני זוכר את הדוגמה.

<חגי נצר: הלוא החוק בא ואמר ככה.

<חגי נצר: ההסבר נכתב בהצעת החוק.

<חגי נצר: אמרו: יש בארץ דואופול הוט ויס.

<חגי נצר: הוט ויס הם חסם ל-carriers אחרים, לאנשים אחרים.

<חגי נצר: מה יקרה?

<חגי נצר: אם אני מוכר לצ'רלטון – אני חייב למכור להם את האולימפיאדה – וצ'רלטון חייבים למכור לי את הפרמייר ליג ולכולם יש אותו דבר, למה בכלל שהוט או יס יקנו את שני הערוצים?

<חגי נצר: הלוא יש להם אותו דבר, הם יקנו רק אותי.

<חגי נצר: יאללה ביי, אין תחרות יותר.

<חגי נצר: התוצאה היא שאתם יוצרים מצב שאתם מכריחים גוף תחרותי, שמתחרה בשוק – אתם מכריחים אותו לחלוק את מרכולתו - -

איתן כבל: לא, רגע.

איתן כבל: סליחה, אדוני.

<חגי נצר: - - ובמחיר שיקבע מומחה.

איתן כבל: תסלח לי, אדוני, אני היושב-ראש.

איתן כבל: אצלך, אני אבוא, תנהל את זה איך שאתה רוצה.

<חגי נצר: מאה אחוז.

איתן כבל: אני אומר לך את הדבר הבא: לחילופין, את כל הסיפור שלך אני יכול לבוא ולהגיד שאם אדוני ימשיך וההתנהלות תהיה כזאת, הציבור אוכל אותה.

איתן כבל: מפאת כבודך לא אמרתי: אדוני יעלעל בפרוטוקול בדברים של עצמו מהדיון הקודם.

איתן כבל: כבר עלעלנו.

איתן כבל: תאמין לי, אמרת את אותם דברים בדיון הקודם, ואני מתנצל, לא השתכנעתי יתר על המידה.

<חגי נצר: אבל לא אמרתי אותם, אני מתנצל.

איתן כבל: אדוני, אמרת את הדברים בפעם הקודמת.

איתן כבל: תסלח לי.

איתן כבל: אמרת "יורוספורט" והוספת עוד איזה גוף.

איתן כבל: תזכיר לי.

<חגי נצר: אבל היינו - - -

איתן כבל: מה היה הגוף הנוסף?

<חגי נצר: דיסקברי, אבל לא בהקשר לספורט.

<חגי נצר: לא דיברנו על זה.

איתן כבל: לא משנה, אני זוכר שאמרת את זה.

<מיכל רפאלי כדורי: דיסקברי קנתה את יורוספורט.

איתן כבל: נכון, זה מה שהוא אמר בפעם הקודמת, אני זוכר.

<חגי נצר: אתם מאלצים אותי לחלוק עם המתחרה את כל הקניין שלי.

איתן כבל: אדוני, יכול לתת לי הצעה?

<חגי נצר: כן, אני בהחלט יכול.

<חגי נצר: אני חושב שההיגיון של טובת הציבור - - -

<קריאות: - - -

איתן כבל: חברים, יש הצעה.

איתן כבל: יש הצעה שדואגת לציבור.

<חגי נצר: ההיגיון של טובת הציבור שאם באה פלטפורמה חדשה, מה שנקרא פה בהצעה "ספקי תוכן", אני מוכן את הערוץ שלי לתת לכל אחד.

<חגי נצר: אין בעיה, שאת הערוץ שלי ישדרו as is, אבל אל תפרקו אותי לגורמים, תחלקו את הקניין שלי – מה שאני רכשתי, תתנו למתחרים שלי.

איתן כבל: מי מפרק לך?

<חגי נצר: זה מה שאתה אומר.

<אסף וסרצוג: הוא מדבר על המפעלים.

<חגי נצר: יש שני דברים בחוק - - -

איתן כבל: ברשותך, אני אתלה את זה במצב.

איתן כבל: אנחנו לא עוסקים במפעלים.

איתן כבל: שמתי לב שאתה כל הזמן מדבר אתי על המפעלים.

איתן כבל: המפעלים לא קשורים לתהליך הנוכחי.

איתן כבל: עשינו הבחנה בין המפעלים לבין הערוצים.

איתן כבל: עכשיו אנחנו עוסקים אך ורק בערוצים.

איתן כבל: אמרתי בפתיחת דברי שכל נושא המפעלים - - -

<חגי נצר: המפעל המשמעותי?

איתן כבל: כן, כן, כן.

איתן כבל: נקיים עליו דיון נפרד.

איתן כבל: פתחתי ואמרתי, הזכרתי את זהבי שאפילו שכנע אותי שזה יכול לשבור את השוק לגמרי.

איתן כבל: שמנו את זה בשלב הזה בצד.

איתן כבל: אנחנו לא נקיים דיון לפני שנביא לכאן, ננסה לפחות, את אלה שפנו אלינו מחוץ-לארץ, שאיימו עלינו במירכאות או לא במירכאות, על איזו דרך פעולה הם יבחרו אם נלך לנתיב שעליו לפחות ההצעה המקורית - - -

<חגי נצר: נוכל להחזיר להם את השגרירים הביתה.

<חגי נצר: ..

יעקב פרי: איתן, העורך-דין המכובד אומר שהעובדה שאנחנו מפרידים את הערוצים מהמפעלים היא שגורמת לו את הבעיה.

<חגי נצר: לא.

<חגי נצר: המפעלים זה הדבר היותר בעייתי.

יעקב פרי: אנחנו לא דנים במפעלים.

<חגי נצר: הבנתי.

<חגי נצר: זה אמר כבוד-היושב-ראש והבנתי.

איתן כבל: הוא פשוט לא הקשיב לי כשהייתי בפתיח.

איתן כבל: הוא היה עסוק בלהעביר בראש את הדברים שהוא רוצה להגיד לי.

<חגי נצר: הבנתי.

<חגי נצר: לגבי המפעלים, מה שמטריד - - -

יעקב פרי: אנחנו לא נוגעים בזה, עזוב את זה.

איתן כבל: אנחנו לא נוגעים בזה.

יעקב פרי: דבר רק על הערוצים.

<חגי נצר: לגבי הערוצים והמומחה.

<חגי נצר: אם אני מבין נכון את הצעת החוק, ההצעה מדברת על כך שאם מוגשת בקשה ואין הסכמה וזה הולך לבורר או למומחה, כל עוד הסכום שלא שנוי במחלוקת משולם, אזי הוא כבר יכול לרוץ באוויר.

איתן כבל: נכון.

<חגי נצר: השאלה היא מה זה סכום שלא שנוי במחלוקת.

<חגי נצר: אני אומר שזה שווה 200 שקל, אתה אומר - - -

איתן כבל: נשמה, עשה לי טובה.

<חגי נצר: זה לא שנוי במחלוקת.

איתן כבל: שנייה.

איתן כבל: שנייה.

איתן כבל: אתה כבר עף על ההתחכמות של עצמך.

איתן כבל: פתחת ונתת לי את ההרצאה שהיא בכלל, איך אומרים, לקוחה מסיפור אחר, מחלתי לך.

איתן כבל: אתה בא ואתה מתחיל אתי שלב אחר בכלל, אתה מסביר לי מהו השנוי במחלוקת.

איתן כבל: אז, אדוני, אני רוצה להודיע לו, מבחינתנו זה שיש גורם שהוא גורם מוסכם, שהסכמנו עליו בחוק, והמומחה הוא שקובע את המחיר.

איתן כבל: כל עוד בית המשפט לא קבע אחרת, זה המחיר שייקבע, כי אני לא רוצה שזה יהיה עד קץ כל הדורות.

יעקב פרי: איתן, יתרה מזו.

יעקב פרי: אנחנו רוצים לגרום לכך שלא יהיו מומחים, שיסתדרו.

יעקב פרי: המומחה בא אם הם לא הסתדרו.

איילת נחמיאס ורבין: אני רוצה לשאול שאלה.

איתן כבל: כן, איילת.

איתן כבל: בבקשה.

איילת נחמיאס ורבין: א', אני רואה שיפעת בן חי שגב לא נמצאת כאן.

איילת נחמיאס ורבין: היא כתבה מכתב לראש הממשלה - - -

איתן כבל: פשוט יהיה לו זמן להתפנות למכתב שלה.

איתן כבל: ..

איילת נחמיאס ורבין: כן, בעניין ההסדר.

איילת נחמיאס ורבין: הוא שר התקשורת.

איתן כבל: אוקיי.

איתן כבל: זה תחום אחריותו.

איילת נחמיאס ורבין: זה בתחום אחריותו, אז, א', הייתי רוצה להבין למה - - -

איתן כבל: אני אסביר לך.

איתן כבל: אני כבר עונה.

איילת נחמיאס ורבין: לא, אני רוצה להשלים.

איילת נחמיאס ורבין: יש הסדר של מועצת הכבלים והלוויין בעניין שידורי הספורט שלמעשה אוסרת על בלעדיות בספורט.

איילת נחמיאס ורבין: זאת אומרת, יש מדיניות קיימת של מועצת הכבלים והלוויין.

איילת נחמיאס ורבין: אני שואלת את עצמי למה הגענו עכשיו לשלב הזה – והנה, וסרצוג יושב מולי.

איילת נחמיאס ורבין: בגלל זה חיפשתי אותך – אני שואלת את עצמי למה הגענו למצב שבו יש מומחה, למה אי-אפשר למשל למתוח את ההסדר, שממילא יש במועצת הכבלים והלוויין, לא לעגן אותו בחוק ופשוט למתוח אותו - - -

יעקב פרי: לא חייבים.

איילת נחמיאס ורבין: נכון, לא חייבים להגיע למומחה, אבל עצם זה שיש מומחה.

איילת נחמיאס ורבין: אתה יודע, זה יכול לעבוד בשני הכיוונים, או שזה יגרום לזה שלא ישתמשו במומחים בכלל, שזה טוב, או שזה יגרום לזה שזה רק ייסגר בחסות מומחה.

איילת נחמיאס ורבין: אני שואלת את עצמי למה לא למתוח את המדיניות הקיימת ממילא של מועצת הכבלים והלוויין גם על ספקים נוספים, שבשבילם אנחנו עושים את כל הרפורמה הזאת?

איתן כבל: איילת, אני רוצה לענות לך.

איתן כבל: נקודה ראשונה שאני מבקש להבהיר היא כזאת.

איתן כבל: זה יפה שמועצת הכבלים והלוויין החליטה שהיא רוצה לסייע לנו, היה לה הרבה חודשים לסייע לנו.

איתן כבל: דבר אחד.

איתן כבל: דבר שני, ההצעה שלהם היא על סיפור אחר, היא בכלל לקוחה מסרט אחר.

איתן כבל: הם מתייחסים בהצעה שלהם להצעה המקורית שהונחה בפנינו.

איתן כבל: אנחנו כבר לא שם.

איתן כבל: אני רוצה להזכיר, אנחנו כבר התקדמנו.

איילת נחמיאס ורבין: בעיני היא עדיין יכולה להיות רלוונטית.

<קריאות: - - -

איתן כבל: איילת, בכל הכבוד, הדיון הקודם, אני לא מחזיר אותו לאחור.

איתן כבל: ההצעה שלהם, בכל הכבוד, אולי משרתת קבוצה כזאת או אחרת, היא לא מעניינת אותי.

איתן כבל: אתם זוכרים את המשפט שאמרתי שכולם צדיקים.

איתן כבל: הם לא בל"ו לא כי הם צדיקים או לא כי אין מקום.

איילת נחמיאס ורבין: מעניין אותי - - -

איתן כבל: אני מסביר לך שכבר עברנו את זה.

איתן כבל: אני לא מחזיר את התמונה לאחור.

איתן כבל: אני רוצה להזכיר שבפעם הקודמת כבר היינו לפני הצבעה.

איתן כבל: אני זה שמנעתי את ההצבעה.

איתן כבל: למה מנעתי אותה?

איתן כבל: את יודעת למה, איילת?

איתן כבל: אני אחזור על מה שאמרתי פה כבר פעמיים-שלוש היום, שהרגשתי שאנחנו משרתים בתהליך - - -

איילת נחמיאס ורבין: נכון.

איילת נחמיאס ורבין: זה היה - - -

איתן כבל: יפה.

איילת נחמיאס ורבין: הסכמתי אתך.

איילת נחמיאס ורבין: זה נראה לי הסדר מאוד מסובך.

איתן כבל: נמצא כאן המודל שיודע לתת את המענה הטוב.

איתן כבל: אני יודע שלהוט יש רעיונות, אני יודע שפתאום למועצת הכבלים - - -

<אסף וסרצוג: סליחה, וסרצוג.

איתן כבל: עד שאני אתן לך לדבר את רשות הדיבור, אתה תתאמן בינתיים בלהקשיב.

איתן כבל: מה שאני מנסה לומר בעניין הזה, שאנחנו, חברי הכנסת, כבר התייחסנו לעניין הזה פה.

איתן כבל: אין לי שום כוונה להסיג את הדברים לאחור, אלא אם כן יביא מישהו איזו הצעה שאנחנו אומרים לעצמנו: וואו, איך לא חשבנו על העניין הזה.

איתן כבל: כל יום שעובר, שאנחנו לא מקדמים את התהליך הזה, אנחנו פוגעים בתחרות ואנחנו מסבים נזק לציבור.

איתן כבל: זה הכול.

איילת נחמיאס ורבין: אני מסכימה אתך, ועדיין אני חושבת שזה הסדר מסובך, ואני אעיר הערות.

איתן כבל: ההפך.

איתן כבל: ההסדר שלנו מסובך?

איילת נחמיאס ורבין: כן, זה מה שאני חושבת.

<אסף וסרצוג: ההסדר שאליו מתייחס - - -

איתן כבל: וסרצוג, תודה.

איתן כבל: מסובך?

איילת נחמיאס ורבין: כן, אני חושבת שהוא יותר מסובך.

איתן כבל: באמת?

איילת נחמיאס ורבין: כן.

איתן כבל: את יודעת מה זה להתנתק מחברה?

איתן כבל: זה מסובך.

איילת נחמיאס ורבין: זה נכון.

איתן כבל: תודה רבה.

איתן כבל: אלי ומריאנו מקדישים מערכון שלם לניתוקים.

איתן כבל: אל תספרו לי על מסובך.

איתן כבל: מסובך זאת ההצעה המקורית שהביא האוצר.

איילת נחמיאס ורבין: המקורית היתה הכי מסובכת.

איילת נחמיאס ורבין: איתן, זה שהיא היתה מסובכת זה לא אומר שזאת לא מסובכת.

איתן כבל: גברת, אני לא מקבל את ההצעה שהוט הניחו.

איתן כבל: זאת הצעה שהם דיברו אתי עליה, אני לא מקבל אותה, בכל הכבוד.

איילת נחמיאס ורבין: זה בסדר גמור, אני עדיין חושבת שהיא יותר פשוטה.

איתן כבל: היא אפילו הצעה לא הגונה, כשאנחנו כבר במקום אחר לגמרי.

איתן כבל: מיכל, בבקשה.

<מיכל רפאלי כדורי: ביס ובהוט יש משטר שבמשך שנים נהג ושמר בעיקר על הציבור שזכויות הספורט לא יקפצו לשמים, הן גם ככה גבוהות.

<מיכל רפאלי כדורי: הסדר איסור הבלעדיות שלנו מנע מזה שלא אנחנו ולא בעלי המניות שלנו לא התחרו על ספורט ולא מנעו אחד מהשני את הספורט.

<מיכל רפאלי כדורי: עכשיו נכנסים שחקנים חדשים, אני מברכת על התחרות, היא עושה לי את החיים יותר קשים, אבל זה חלק מהחיים.

<מיכל רפאלי כדורי: אני לא מבינה למה לא ברור לכולם שהשחקנים החדשים, חלקם פה וחלקם אנחנו לא יודעים מי הם, ברגע שהם משדרים, דמם איננו כחול מדמי – בלי שום קשר להגנות ינוקא או אחרות, זה לא המקרה – וכשהם רוצים לשדר ספורט, יתכבדו, יקבלו אותו באמצעות הסדרי המועצה.

<מיכל רפאלי כדורי: זה גוף של משרד התקשורת, של ממשלת ישראל, הוא לא גוף שלנו, הוא לא עמותה, זה גוף שלטוני שקבע הסדרי בלעדיות.

<מיכל רפאלי כדורי: למה שזה לא יחול עליהם?

<מיכל רפאלי כדורי: המתיחה של חברת הכנסת נחמיאס היא הדבר הראוי, זה איזון של השוק הזה.

<מיכל רפאלי כדורי: אני לא מבינה למה זה נראה מסובך - - -

איילת נחמיאס ורבין: זה לא עוזר שאת תומכת בי עכשיו.

<מיכל רפאלי כדורי: מה לעשות, לפעמים אני גם תומכת.

איילת נחמיאס ורבין: אני עומדת על דעתי כשמשהו נכון בעיני.

<מיכל רפאלי כדורי: אני לא תומכת בחברת הכנסת ורבין, אני תומכת בדעתי.

איתן כבל: אני רוצה להזכיר לך, מיכל, ולהזכיר לחברתי איילת, שההצעה הזאת בדרך כזאת או אחרת נכנסה דרך החלון בדיון הקודם.

איתן כבל: את עמדת אפילו באותה פוזה, אם נוציא את הארכיון.

איתן כבל: ישבה שם בפינה המנכ"לית, היא הציגה את הדברים, ואמרנו: במחילה, עמדתכם לא מקובלת.

איתן כבל: יתרה מכך, חברי הכנסת, אני לא זוכר אם זה היו כולם, אני היחיד שניסיתי להגן אז על מועצת הכבלים והלוויין.

איתן כבל: היתה כאן חבורה של חברי כנסת מכל סיעות הבית שעמדו על רגליהם האחוריות.

איתן כבל: איך אומרים?

איתן כבל: זו לא תקופת מזוזואיקון תחתון, אין צורך לגשת למיקרופישים באוניברסיטה העברית.

איתן כבל: זה היה כמעט אתמול.

איילת נחמיאס ורבין: - - -

איתן כבל: סליחה.

<מיכל רפאלי כדורי: לשמחתי אני לא שיניתי את דעתי.

<מיכל רפאלי כדורי: אמרתי את דעתי.

איתן כבל: זו עמדה מוצקה ועמידה על דעה.

איתן כבל: מכבדים.

איתן כבל: אני האחרון שלא מכבד.

איתן כבל: זה עדיין לא הופך את האיש העומד על דעתו שעמדתו היא נכונה.

איתן כבל: אני אומר את זה גם כלפי עצמי.

איתן כבל: בשביל זה יש כאן דין ודברים לנסות ולשכנע.

<מיכל רפאלי כדורי: אתה מתנגד לזה לגופו של עניין או פרוצדורלית?

<מיכל רפאלי כדורי: אני לא כל-כך מבינה.

איתן כבל: הטענה שלי היא שההצעה הזאת מסבכת.

איתן כבל: מצאנו את הפתרון, הוא אולי פחות טוב, אבל הוא מסדר את השוק נכון.

איתן כבל: בסוף-בסוף זאת הכוונה, לייצר מצב שקודם כול אנחנו, חברי הכנסת – אני אגיד לך, לאורך כל הדיונים, הקשבתי ואני אומר מי דיבר עם זה, מי דיבר עם זה, מהגרון של מי הוא מדבר, מי אמר לו.

איתן כבל: כשבאתי לקבל את ההחלטה והיה רוב בעד ההחלטה שהצענו, אני רוצה להזכיר לכם, והרגשתי שאני עושה עוול לעצמנו.

איתן כבל: אתה זוכר את זה, פרי, שאמרתי?

יעקב פרי: איתן, אם אני יכול להתערב, זאת לא ההצעה האידיאלית.

איילת נחמיאס ורבין: אתה מכיר אותי, אז תיזהר במילים.

איתן כבל: אנחנו אחרי.

איתן כבל: חס וחלילה.

איתן כבל: בגלל זה אני מרשה לעצמי לומר את זה בקול.

איילת נחמיאס ורבין: אפשר להאשים אותי בהרבה דברים, לא בזה.

איתן כבל: לא אותך.

איתן כבל: סליחה, איילת.

איתן כבל: למה כל דבר - - -

איילת נחמיאס ורבין: קודם כול, כל דבר בינך לביני זה ביני לבינך.

איילת נחמיאס ורבין: ככה זה עובד בינינו.

יעקב פרי: איילת.

יעקב פרי: איילת - - -

איילת נחמיאס ורבין: זה חשוב.

איילת נחמיאס ורבין: חשוב להגיד את זה גם ברגע הזה, מה לעשות.

עיסאווי פריג': אני רואה את השינוי, פרי, בישיבה, שעזרה מחבר היא - - -

יעקב פרי: מה קרה לשניכם?

יעקב פרי: אני אומר לך שאם הייתי צריך להגיד שזה ההסדר האידאלי לא הייתי אומר.

יעקב פרי: אני חושב בסופו של דבר שאם נלך על ההסדר הזה, על העקרונות שלו, עם שינוי כזה או שינוי אחר, הוא נותן בסופו של דבר את הסיכוי הכי גדול לכוחות השוק להסתדר ביניהם בנושא של הערוצים.

יעקב פרי: אני לא מדבר בנושא של המפעלים, זה סיפור אחר.

יעקב פרי: בנושא של הערוצים אני חושב שיש כאן אפשרות להגיע למצב שכוחות השוק יעשו את שלהם.

יעקב פרי: ולכן אני חושב שזה לא האידיאלי, אבל מבחינתי היותר סביר.

איילת נחמיאס ורבין: זה מה שאמרתי, שהמומחה או ייקח אותנו למקום שבאמת כולם יירתעו מלהגיע למומחה - - -

יעקב פרי: עזבי את המומחה, אני לא רוצה להגיע למומחה.

איילת נחמיאס ורבין: זה מה שאני אומרת.

איתן כבל: איילת, תני לי להגיד לך מה זה המומחה.

איילת נחמיאס ורבין: או שמומחה יביא אותנו להירתעות מתהליך כזה, ואז נצטרך להגיע להבנות, או ההפך.

איתן כבל: שנייה, אני אסביר.

איתן כבל: זהבי, עשו לי טובה, אני מציע לכם, באמת אני אומר את זה, בכל מקרה ההצעה הזאת היא יותר טובה מהמצב הקיים בוודאות.

איתן כבל: בבקשה, זהבי.

<אדר זהבי: מילה אחת בקשר למה שמיכל אמרה.

<אדר זהבי: אני חושב שבדיאלוג שלכם, אולי מה שמיכל רוצה להגיד ואפשר לזקק מההצעה שלה משפט אחד שייכנס לשם בקשר לפלטפורמות, שבשבילן אנחנו עושים את זה, שלא יוכלו לרכוש ספורט באופן ישיר בבלעדיות.

<אדר זהבי: זה המשפט היחיד שהיא רוצה להוסיף להצעה.

יעקב פרי: עוד פעם.

יעקב פרי: תסביר לי.

יעקב פרי: לא הבנתי.

<מיכל רפאלי כדורי: הפלטפורמות הקיימות כבר לא יכולות.

יעקב פרי: שהפלטפורמות - - -

<אדר זהבי: הפלטפורמות החדשות.

<אדר זהבי: זה המשפט היחיד שהיא מבקשת.

<אדר זהבי: אם לזקק, זה מה שהיא מבקשת להוסיף להצעה.

<אדר זהבי: זה הכול.

יעקב פרי: הפלטפורמות החדשות לא יוכלו - - -

<אדר זהבי: לרכוש - - -

<מיכל רפאלי כדורי: לרכוש בבלעדיות מפעלי ספורט.

רועי פולקמן: לא, מפעלים.

<מיכל רפאלי כדורי: מפעלים וערוצים.

רועי פולקמן: הדיון הוא על המפעלים - - -

איתן כבל: עזוב את המפעלים עכשיו.

<מיכל רפאלי כדורי: גם מפעלים, זה לא שווה בלי מפעלים.

איתן כבל: שנייה.

איתן כבל: מיכל, מיכל.

איתן כבל: איילת.

איתן כבל: פולקמן.

<מיכל רפאלי כדורי: לעתים נדירות אדר ואני מסכימים, תיקח את זה בשתי ידיים.

איתן כבל: את אומרת "פעמי משיח".

<אדר זהבי: אנחנו לא מסכימים פה, אני רק מנסה - - -

<מיכל רפאלי כדורי: הוא עוזר לי.

איתן כבל: אתה אומר, שלא ניסחף.

<מיכל רפאלי כדורי: ל"ו.

איתן כבל: שמעתי "פעמי משיח".

איתן כבל: ברשותכם, קודם כול אני אומר כך: אנחנו הרי לא נצביע היום.

איתן כבל: את מה שחידדת – לא הסכמת, רק חידדת - - -

<מיכל רפאלי כדורי: הוא עזר לי.

איתן כבל: נבדוק את העניין הזה.

איתן כבל: אין פה משהו חלוט.

איתן כבל: אנחנו מנסים למצוא את הנקודה שיודעת לתת את ההתייחסות הכי טובה.

איתן כבל: רן, אני רוצה לנצל את ההזדמנות כשליחו של שר התקשורת פה.

איתן כבל: אני מוחה.

איתן כבל: אני אומר את זה לא כאמירת סל - - -

עיסאווי פריג': - - - הממשלה.

עיסאווי פריג': דחילק.

איתן כבל: עיסאווי, אני רוצה להזכיר לאדוני ש-99% במקרה הטוב יקרה אם תחזור על הדברים שאתה קורא אותם על מה שאמרת.

איתן כבל: בסוף זה חלק מעבודתנו כאופוזיציה.

איתן כבל: אפשר לא לבוא, להגיד: ממילא שום דבר אנחנו לא מצליחים.

עיסאווי פריג': כשאתה מדבר לראש ממשלה שמצפצף, זה - - -

איתן כבל: זה לא עניין של מצפצף.

איתן כבל: במקרה הזה הצפצפה היא פילבר.

יעקב פרי: המשרוקית.

יעקב פרי: ..

<קריאה: - - -

איתן כבל: אדוני, ראיתי.

איתן כבל: ברוך השם יש לך נוכחות, אני לא יכול להתעלם מהעובדה, וראיתי אותך כמה וכמה פעמים.

איתן כבל: אתה נוהג לומר דברי טעם, אז ברשותך.

איתן כבל: אני רק רוצה לומר שזה אפילו מקומם, היתה ועדת פילבר, עסקה בכל התהליך הזה חודשים על חודשים, הונחה הצעה, עברה ממשלה, עברה כנסת, היו כאן דיונים בוועדה, דיונים רבים.

איתן כבל: הודעתי, כשהצבענו על זה בפעם הקודמת - -

<לאה ורון: בחוק ההסדרים.

איתן כבל: כן, בחוק ההסדרים.

איתן כבל: - - שבכוונתי להביא בתחילת השנה, תחילת ינואר, להביא את הדיון כמעט as is, פלוס מינוס מה שהצגנו, ואנחנו מקבלים עכשיו את המפץ, התחיל העולם, התחיל עולם הספורט.

איתן כבל: לראשונה אנחנו מתכננים להעלות פלטפורמות ספורט, ומקימים צוותים, יהיו בורקסים, יהיו ירקות.

איתן כבל: ואני אומר לעצמי: חברים יקרים, למה לבזבז את כל זה?

איתן כבל: אני מתכוון להביא את זה להצבעה, אלא אם ירצה אחר-כך המשרד לשנות את זה ויבוא אלי משרד האוצר, תבואו כולכם ותגידו: תשמע, דפקנו את הראש מאחור, יצאה לנו החוכמה, יצאנו אהבלים בעניין הזה.

איתן כבל: זה לא המצב.

יעקב פרי: איך אנחנו מגיעים למצב שבו אנחנו מצביעים על ההצעה פחות או יותר, של המתווה הזה בנושא הערוצים ולא מגיעים אחר-כך למצב שבו אנחנו לכודים בנושא של המפעלים?

איתן כבל: קודם כול, אדוני מעלה פה נקודה, אני אומר בכבוד גדול שעד הקיום של הדיון הבא נצטרך להקדיש לזה מחשבה.

עיסאווי פריג': משרד התקשורת לא הביע את עמדתו לגבי המתווה המוצע?

איתן כבל: הוא הביע את עמדתו.

איתן כבל: רן, בבקשה.

<רן שטרית: קודם כול, תודה רבה.

<רן שטרית: אני רק אומר דבר אחד: היה חוק הסדרים, הלכנו ואנחנו ממשיכים ללכת עם כל משרדי הממשלה, בכפוף להחלטת הממשלה.

<רן שטרית: אחד הגופים המקצועיים במשרד התקשורת הרים דגל.

<רן שטרית: לקחנו לתשומת לבנו ברצינות.

<רן שטרית: קיבלנו כל מיני הסברים, גם פנימיים, גם חיצוניים, היינו בתהליך הזה.

<רן שטרית: אחרי שאמרתי את זה אני רוצה להוסיף שהצוות המקצועי של היישום קיים גם בסיכום של ועדת פילבר ובכוונות של השר הנגבי לאמץ אותו.

<רן שטרית: השר הנגבי בא ואמר שבגלל שהיו שינויים בין דוח הביניים לבין הדוח הסופי של פילבר – אמרנו שנעשה עוד אינסטנציה של קבלת שימועים בכתב, אחר-כך הקמת צוות שיכלול נציגים - -

איתן כבל: אתה יודע שהמשיח יכול להפתיע באמצע ולהגיע...

<רן שטרית: - - ותאריך היעד שלנו זה אמצע פברואר.

<אתי בנדלר: איך הגעתם לתאריך הזה?

<אתי בנדלר: דוח פילבר הוגש בסוף יוני.

<רן שטרית: ביקש השר הנגבי, כשהוא קיבל את הסמכויות לדון בזה – הוא ביקש לעשות סוג של roadshow.

<אתי בנדלר: זה היה לפני הצעת חוק ההסדרים או אחרי?

<רן שטרית: די במקביל.

<לאה ורון: רגע.

<לאה ורון: מהו ביקש?

<לאה ורון: בואי נשמע.

<רן שטרית: הוא ביקש קודם כול לדון עם המשרד.

<רן שטרית: המשרד הציג לו, עם כל חברי ועדת פילבר, את הדוח.

<רן שטרית: בקיצור, המכתב שלנו בא ואמר משהו.

<רן שטרית: קיבלנו הסברים ממשרד האוצר.

<רן שטרית: כמובן הוועדה - - -

איתן כבל: מערכת היחסים בין האוצר למשרד התקשורת, על זה נאמר "היא מן המפורסמות".

<אסף וסרצוג: למה?

<אסף וסרצוג: פה היא בסדר גמור.

עיסאווי פריג': ישבת עם השר הנגבי?

<אסף וסרצוג: זה מרתון שרצים אחד ליד השני קשורים.

<רן שטרית: לשאלתך, אסף היה בהצגה של דוח פילבר לשר הנגבי.

<רן שטרית: ודאי הוא חבר בוועדה, והוא גם יהיה חבר בצוות שיתכנס על מנת לעבד את החומרים שיתקבלו בשימועים, זה הכול.

אחמד טיבי: אתה ראש המטה של שר התקשורת?

איתן כבל: רן שטרית הוא תותח.

עיסאווי פריג': איש הגון ובסדר.

אחמד טיבי: כולם אומרים את זה.

אחמד טיבי: אני רק שואל, היית בפגישה ההיא שהוקלטה?

<רן שטרית: לא עבדתי אז במשרד התקשורת.

אחמד טיבי: אני חושב שזה מאוד לא מקצועי, לא קולגיאלי שאתה לא משתתף בפגישות כאלה...

איתן כבל: הוא לא ידע לעשות play... בבקשה.

יעקב פרי: רן, אל תגיב.

אחמד טיבי: אגב, אם יש פה מישהו בחדר שהיה בפגישה ורוצה לגלות שיגיד.

איתן כבל: בבקשה.

<איתמר חרמון: אני מהמועצה לכבלים ולוויין.

<איתמר חרמון: קודם כול, חשוב לנו להבהיר שמכתב היושב-ראש לראש הממשלה ושר התקשורת לא נועד כדי להתנגד - - -

יעקב פרי: מכתב היושב-ראש של המועצה, כי אפשר להבין שזה היה מכתב של יושב-ראש ועדת הכלכלה.

<איתמר חרמון: פניית יושב-ראש המועצה לשר התקשורת וראש הממשלה לא היתה כדי להתנגד לחוק.

<איתמר חרמון: המועצה תומכת בסוגיה, יושבת-ראש המועצה היתה חברה בוועדת פילבר, לכן זו לא התנגדות להסדר.

<איתמר חרמון: ההתנגדות היתה לפרוצדורה ולהיעדר השיתוף - - -

<לאה ורון: למה היא המתינה עד ה-5 בינואר על מנת לשלוח את המכתב הזה?

<איתמר חרמון: היושבת-ראש גם הסבירה שאנחנו חושבים שצריך ללכת בשני מסלולים, גם ערוצים וגם מפעלים.

<איתמר חרמון: אני מבין שפה בינתיים הדיון הוא על מפעלים, אבל חשוב להבין, וזה עלה פה - - -

איתן כבל: אנחנו מבינים את המשמעות של המפעלים מול הערוצים.

איתן כבל: ברור.

<איתמר חרמון: הסכנה שאנחנו רואים זה הנושא של יצירת בלעדיות - - -

איתן כבל: יקירי, עזוב.

איתן כבל: כבר קיימנו דיון, אמרתם את זה גם בפעם הקודמת.

איתן כבל: למה עכשיו?

איתן כבל: היה חסר מישהו לסיעור מוחות?

<איתמר חרמון: כן, בחודש הזה לא שולבנו.

<אסף וסרצוג: בחודש הזה לא היה כלום.

<לאה ורון: באיזה חודש?

<איתמר חרמון: בחודש מאז החלטת הפיצול ועד היום.

<איתמר חרמון: הנוסח שמונח עכשיו בפני הוועדה הוא לא הנוסח שהיה - - -

<אסף וסרצוג: קשה להיות משולב כששום דבר לא קורה.

<אסף וסרצוג: ..

איתן כבל: אני רוצה להזכיר לאדוני שהנוסח הזה היה מונח כבר בחוק ההסדרים.

איתן כבל: השינויים שנעשו בו - - -

יעקב פרי: פיצלנו - - -

<לאה ורון: מי לא שיתף אתכם?

איתן כבל: היו שינויים מינוריים.

יעקב פרי: זה נוסח שונה קצת, הוא מרוכך.

<אדר זהבי: הנוסח שכרגע על השולחן זה לא הנוסח - - -

איתן כבל: אמרתי שהוספתי את הדברים.

איתן כבל: זה מה שאני מבקש שיהיה.

<אסף וסרצוג: הנוסח שהיה בפני הוועדה בדיון האחרון זה לא הנוסח שהופיע בכחול.

<לאה ורון: עו"ד חרמוני, מי לא שיתף אתכם?

<איתמר חרמון: מי שהגיש לוועדה את הנוסח.

איתן כבל: אדוני, זה סודי?

<אתי בנדלר: משרד האוצר.

<איתמר חרמון: אז משרד האוצר.

איתן כבל: תודה.

<לאה ורון: זו מחאה נגד משרד האוצר על שלא שיתף אתכם?

<איתמר חרמון: הנקודה שעוד חשוב לנו להעיר לגביה זה נושא לוחות-הזמנים.

איתן כבל: לו"ז של מה?

<איתמר חרמון: לוחות-הזמנים שנקצבים בחוק לקביעת כללים ולקביעת רשימות.

<איתמר חרמון: בגלל שזה נעשה בלי המועצה זה לא מסתנכרן עם עבודת המועצה הנוכחית.

<איתמר חרמון: זאת אומרת, זה קביעת לוחות-זמנים שהמועצה לא תוכל לעמוד בהם במצב הנוכחי.

איתן כבל: עשה לי טובה, מפאת כבודך ומפאת כבוד היושבת-ראש, אני מחזיק את עצמי.

איתן כבל: אני אומר לעצמי: תחזיקו אותי.

איתן כבל: בחיאת דינק, די.

איתן כבל: די, נו באמת.

יעקב פרי: איתן, שאני אלך להחזיק אותו?

איתן כבל: אותי.

איתן כבל: אתמול היה שידור חוזר בפעם המיליארד ביס – איך זה נקרא?

<גיל מנקין: "חגיגה בסנוקר".

איתן כבל: זה נראה כמו חגיגה בסנוקר.

איתן כבל: בחיאת.

איתן כבל: די, חבר'ה, אפילו בשביל לבוא ולומר: אמרתי את הדברים לפרוטוקול, שמעו אותי.

איתן כבל: די, חלאס.

איתן כבל: נו באמת.

איתן כבל: בבקשה.

עבד אל חכים חאג' יחיא: קודם כול אני רואה שמשהו פגע בזיכרון שלך, גם בנושא של התוכנית של יס - - -

איתן כבל: בוויינט בכל שבת יש משחק שבודק אותך בצבעים.

איתן כבל: השבת היה – יש רק 1% שיש לו זיכרון מושלם.

איתן כבל: צילמתי את זה.

עבד אל חכים חאג' יחיא: אז יש התקדמות.

עבד אל חכים חאג' יחיא: כבוד היושב-ראש, כשהחלטנו לפצל את החוק הזה מחוק ההסדרים זה היה כדי לתת הזדמנות, שישבו, שידברו ושתהיה התקדמות, כי ראינו שיש חילוקי דעות גדולים ופערים גדולים בין הצדדים.

<אדר זהבי: איזה צדדים?

עבד אל חכים חאג' יחיא: צדדים לעניין, גם במשרדי הממשלה.

עבד אל חכים חאג' יחיא: אני לא רואה שיש התקדמות.

עבד אל חכים חאג' יחיא: השאלה אם נתחיל מאפס וניתן להם עוד פעם הזדמנות שישבו וידברו או שרק נבזבז את הזמן שלנו פה?

עבד אל חכים חאג' יחיא: אדוני לא שומע אותי.

איתן כבל: אני מקשיב.

איתן כבל: מקשיב, אדוני.

עבד אל חכים חאג' יחיא: מה מקשיב?

עבד אל חכים חאג' יחיא: שאלתי שאלה.

עבד אל חכים חאג' יחיא: האם נתחיל מאפס, נבזבז את זמן הוועדה – יש על סדר-היום הרבה נושאים – או שניתן להם הזדמנות?

עבד אל חכים חאג' יחיא: נפסיק את זה פה, ניתן להם הזדמנות ללכת ולשבת - - -

איתן כבל: נתנו להם, אדוני.

איתן כבל: ההזדמנות ניתנה.

עבד אל חכים חאג' יחיא: הם לא ניצלו אותה.

עבד אל חכים חאג' יחיא: האם נתחיל מאפס?

איתן כבל: אין ברירה, אתה חייב לעשות את המתווה.

עיסאווי פריג': מחכים לאישור מאיזה מקום כדי להצביע עליו.

עבד אל חכים חאג' יחיא: זה יותר טוב מכלום, ואחרי עוד שישה חודשים - - -

איתן כבל: עיסאווי, אני רק רוצה להזכיר לך שאת המתווה אני יצרתי.

עיסאווי פריג': מקובל.

עיסאווי פריג': זה יותר טוב מכלום מקובל עלי.

איתן כבל: הוא גם מתווה טוב.

עבד אל חכים חאג' יחיא: עיסאווי, אנחנו לא צריכים לשבת שישה חודשים כדי לתקן אותו.

איתן כבל: חאג', אנחנו לא מתכוונים לעשות את זה.

עבד אל חכים חאג' יחיא: אני מקווה.

איתן כבל: חאג', נכון לרגע זה המצב לא טוב.

איתן כבל: האם מישהו יודע לתת לי משהו?

איתן כבל: לא.

איתן כבל: הם לא ישבו ביניהם, לא הגיעו ביניהם להבנות.

עבד אל חכים חאג' יחיא: הצעת החוק הזאת של הממשלה?

עבד אל חכים חאג' יחיא: שילכו לשבת ביחד ויגיעו לסיכומים ויבואו אלינו מחדש.

איילת נחמיאס ורבין: איתן, הגעתי למסקנה שבאים משרדי הממשלה לעשות אצלנו טיפול פסיכולוגי ביחסים שלהם.

איתן כבל: חברים יקרים, איילת, חאג', אל תמעיטו, בכל הכבוד.

עבד אל חכים חאג' יחיא: לא המעטנו.

איתן כבל: אני רוצה להבהיר גם לך וגם לאיילת, אנחנו לא פסיכולוגים ולא כלום.

איילת נחמיאס ורבין: מסתבר שכן.

עבד אל חכים חאג' יחיא: סליחה, אם יש לי גם יכולת לייצר פסיכולוגיה, על הכיפאק.

עבד אל חכים חאג' יחיא: העובדה היא שזה יצר - - -

עבד אל חכים חאג' יחיא: פסיכולוגים, אבל לא מומחים.

איילת נחמיאס ורבין: לא.

איילת נחמיאס ורבין: אנחנו לא מצליחים בטיפול.

עיסאווי פריג': באנו לדיון במתווה טוב, שמאשרים אותו.

עיסאווי פריג': משרד התקשורת לא ערוך לתת לנו תשובה.

עיסאווי פריג': למה אנחנו מתכנסים?

עיסאווי פריג': אני לא מבין.

איילת נחמיאס ורבין: למה אנחנו צריכים להיות מנומסים אתם, באמת?

איילת נחמיאס ורבין: אני שואלת ברצינות.

עיסאווי פריג': יעקב, זה לא נותן תחושה טובה.

יעקב פרי: מה אני אשם?

יעקב פרי: מה אתה רוצה ממני?

איתן כבל: איילת, עיסאווי, אני מכיר את התחושה הזאת שמי שיהיה במקומי היה עושה את זה יותר טוב.

עיסאווי פריג': לא.

עיסאווי פריג': אל תביא את זה למקומות כאלה.

איתן כבל: סליחה, תרשה לי.

איתן כבל: עיסאווי, תרשה לי.

איתן כבל: אני יודע, אני מכיר את זה.

איתן כבל: כל אחד יש לו דעה טובה על עצמו וזה לגיטימי.

עיסאווי פריג': תפקידנו להציע - - -

עבד אל חכים חאג' יחיא: אדוני היושב-ראש, רצינו את החוק הזה להוציא אותו לפועל.

איתן כבל: חאג', ברשותך.

איתן כבל: אני רוצה להזכיר שאני גם מנצל את העובדה שיש לי פה רוב כאופוזיציה, אבל זה אמור גם להגיע למליאה, והחוכמה הגדולה עד היום הזה שכל מה שהבאנו, הובא בהסכמה ועבר.

איתן כבל: שאף אחד לא יהיה גיבור נקודתית.

איתן כבל: אני לא רוצה שזה יגיע למעלה וייפול.

איתן כבל: מה החוכמה?

איתן כבל: בכל הכבוד, אני רוצה להזכיר לכם שאני שעושה את המלחמה להביא את הדברים לפה ולהילחם עליהם, להוציא את התוצאה הטובה ביותר מתחת ידינו.

איתן כבל: בא משרד האוצר, הרים אלי טלפון מנכ"ל משרד האוצר, אני מכבד אותו, בכל הכבוד - -

איילת נחמיאס ורבין: גם אנחנו.

איתן כבל: - - ופנה פילבר, עם כל אי-ההסכמה שיש ביני לבינו, ואמרתי לו: חברים יקרים, אני לא משחק את המשחק הזה.

איתן כבל: הצגנו את הדברים.

איתן כבל: אנשים הקשיבו, שמעו את מה שאנחנו אומרים, יש כמה הערות חשובות שהועלו כאן שנצטרך לתת עליהן את הדעת, כדי לעשות את המתווה שלנו טוב יותר, חזק יותר, שגם יודע לתת את המענים הנכונים.

עיסאווי פריג': מה ההערות של משרד התקשורת?

איתן כבל: עיסאווי, כבר התייחסתי לזה.

עיסאווי פריג': יהיו הערות?

<רן שטרית: יכול להיות שלא.

איתן כבל: עמדתו של משרד התקשורת לדחות את זה ל-15 בפברואר לא מקובלת עלי.

עיסאווי פריג': זה מה שצריך להגיד.

איילת נחמיאס ורבין: זה מה שרצינו לשמוע.

איתן כבל: עיסאווי, סליחה, אתה מלווה שלי?

איתן כבל: כבר אמרתי את זה בפתיח של הדברים, כשאתה עוד לא הגעת.

<אתי בנדלר: אדוני, המסקנות לפי מכתבו של פילבר יוגשו עד ה-15 בפברואר, לשר הנגבי, ואז הוא ישקול ואז יחליטו איזו הצעה לגבש.

<לאה ורון: לפי משרד התקשורת זה לא לפני סוף פברואר.

איתן כבל: פרופ' יוסי יונה.

יוסי יונה: אני רוצה להזים את הרושם שיש לך, אדוני היושב-ראש.

יוסי יונה: כולנו פה מלאי הערכה לעבודה שלך.

יוסי יונה: זה דבר אחד.

איתן כבל: זה אני יודע.

איילת נחמיאס ורבין: עובדי קבלן שלך.

איילת נחמיאס ורבין: די, נו.

יוסי יונה: אני מתאר לעצמי שחוסר הנחת של החברים כאן שאנחנו באים פה לדיון, אבל בסופו של יום ההחלטות מתקבלות מאחורי הקלעים.

איתן כבל: ממש לא.

איתן כבל: יוסי, כל מה שהובא לכאן אני הבאתי.

יוסי יונה: אני יודע, לכן אני אומר, אדוני היושב-ראש.

יוסי יונה: לא בסרקזם אמרתי שאנחנו מלאי הערכה לעבודה שאתה עושה.

יוסי יונה: היתה איזו תחושה שברגע שבא ואומר לך נציג האוצר "תשהו את ההליך", מה התפקיד שלנו?

יוסי יונה: השאלה שאני רוצה לשאול בהמשך, אדוני היושב-ראש, יכול להיות שהשאלה הזאת היא טריוויאלית, האם אתה יכול להגיד לנו איפה נקודות המחלוקת העיקריות שעליהן מתקיים הדיון או אי-ההסכמה, כדי שנוכל גם להתייחס אליהן?

איתן כבל: אני רוצה להזכיר לחברי ולחברותי מהאופוזיציה, גם אתם מחוקקים, כמה פעמים אתם מביאים חקיקה ומכדררים אתכם?

יוסי יונה: כל הזמן.

איתן כבל: תודה רבה.

איתן כבל: אני רוצה להזכיר לאדוני, ואני אומר את זה בכבוד, שזו ועדה שכל החוקים שהבאנו לכאן, אין חוק שלא שינינו, הוספנו, ובחלק מהדברים אפילו בצורה דרמטית, אם זה חוק רישוי רכב, מהפכה הרבה מעבר למה שהביאו, אם זה חוק נתוני אשראי, הגז הטבעי – כל נושא.

איתן כבל: לעתים נדמה שיוצא חוק אחר.

עיסאווי פריג': אתה עושה את התפקיד שלך.

<לאה ורון: גם אתם עושים את התפקיד שלכם.

עבד אל חכים חאג' יחיא: פה אנחנו מרגישים שאנחנו לא עושים את זה.

איתן כבל: קודם כול, אני רוצה להזכיר לאדוני שאדוני טועה.

איתן כבל: מי שהביא את ההצעה הזאת זה אני.

איתן כבל: אני רוצה להזכיר לאדוני.

איתן כבל: אני רוצה להזכיר לאדוני מי שפתר את הסוגיות של הנושאים הקודמים, גם הפלטפורמה של התשתיות וגם הסיפור של עידן פלוס.

איתן כבל: אני רוצה להזכיר את זה, חברים, שוב, זה לא מצריך מאתנו ללכת 100 שנה לאחור.

איתן כבל: איך אומרים?

איתן כבל: מי שרוצה לזלזל במה שהוא עושה, בבקשה.

איתן כבל: אני לא מוכן לזלזל במה שאנחנו עושים.

איתן כבל: אנשים פה נתנו עבודה וחלקנו פה נתנו אפילו מאוד.

איתן כבל: יעקב פרי, נכון?

איתן כבל: לכן בעניין הזה, אני לא מוריד לחץ, שאף אחד לא יתבלבל, אני מציע לכם להיות 50% פחות לחוצים ממני.

איתן כבל: אני עומד בלחצים.

איתן כבל: במערכת יחסים יש גם סוג של כבוד, גם אם אני לא מסכים עם משרד התקשורת, ואני לא מסכים בכלל, לא ליד, לא כאילו, לא אולי, אני כבר רואה כאן כוכב חדש נולד בכדרור.

איתן כבל: ברור לי שהמשימה היא לכדרר את העניין הזה לגמרי.

איתן כבל: לפני שבועיים קראנו פרשת מקץ וכתוב - - -

יוסי יונה: למוסס אותו.

איתן כבל: זה הרבה מעבר למסמוס, זה להעלים אותו.

איתן כבל: איך כתוב?

איתן כבל: "ולא נודע כי באו אל קרבנה".

איתן כבל: פשוט למחוק את זה.

איתן כבל: אני לא שם.

איתן כבל: ומי שירצה לשנות את זה יצטרך לבוא ולתת הסברים למה הוא עוצר את התהליך למען הציבור.

איתן כבל: אנחנו כאן נצביע על זה, נעשה הכול לתקן תיקונים ענייניים, כמו שהועלו כאן על-ידי, נדמה לי, אדר, ועל-ידי עוד כמה חברות וחברים, מיכל ואחרים, כדי לעשות שפצורים יותר טובים.

איתן כבל: זה הכול.

איתן כבל: מנקודת המבט שלי ההצעה הזאת הונחה כבר לפני סיום חוק ההסדרים, לפני סיום השנה הקודמת.

איתן כבל: הדבר היחיד עם תיקונים כאלה ואחרים היה המומחה, ואני אסביר מה זה.

איתן כבל: הסברנו את זה גם אז.

איתן כבל: כל העניין הוא לייצר סוג של הוגנות והגינות.

איתן כבל: זה הכול.

איתן כבל: על מה היה הריב המרכזי אז?

איתן כבל: על-פי איזה מחיר, ואם ההוא ימשוך, אתם זוכרים, וייקח אותנו לבתי משפט, וההוא ימשיך.

איתן כבל: ואם אתם זוכרים, מה עם מילת הקסם?

איתן כבל: איך קראנו לזה כשאמרנו שחייב בן אדם לדעת את התקציב שלו ואיך הוא פועל?

איתן כבל: מה היה השם של זה?

יוסי יונה: היתכנות פיננסית.

<אתי בנדלר: ודאות פיננסית.

איתן כבל: מילים גדולות.

איתן כבל: ופתאום המילים הגדולות דהו.

איתן כבל: לכן חברות וחברים, אני סוגר את הדיון.

איתן כבל: אני מתכוון להוסיף את התיקונים.

איתן כבל: אנחנו נשב גם אתך, אני אדבר גם עם מר פילבר, ואם צריך אני אדבר עם השר שמונה לטפל בתיק הספורט ואנחנו נביא את התוצאה הטובה ביותר מתחת ידינו, ואני מתכוון, גברתי, לעשות את זה בשבועיים הקרובים.

איתן כבל: אני רוצה לסיים את התהליך הזה.

איתן כבל: תודה רבה.

איתן כבל: הישיבה נעולה.